Η γλωσσική ανάπτυξη των παιδιών από 2 έως 3 χρονών.\nHomeΕΠΙΚΑΙΡΑAρθρογραφίαΛΟΓΟΘΕΡΑΠΕΙΑΗ γλωσσική ανάπτυξη των παιδιών από 2 έως 3 χρονών.\nΗ επικοινωνία με τα παιδιά μας είναι μία από τις πιο ευχάριστες καταστάσεις του να είσαι γονιός. Τα παιδιά μαθαίνουν, απορροφώντας πληροφορίες μέσα από την καθημερινή αλληλεπίδραση, όχι μόνο μ’ εμάς, αλλά και με άλλους ενήλικες, μέλη της οικογένειας, ή παιδιά.\nΕπικοινωνώντας με το Παιδί σας.\nΣε όσο πιο διαδραστικές συζητήσεις και παιχνίδια εμπλέκονται τα παιδιά, τόσο πιο πολύ, μαθαίνουν. Διάβασμα βιβλίων, παιχνίδια λέξεων και συζητήσεις με άλλα μικρά παιδιά θα εμπλουτίσει το λεξιλόγιό τους και θα τα διδάξει δεξιότητες ακρόασης.\nΠαρακάτω θα βρείτε μερικές προτάσεις, που θα βοηθήσουν το παιδί σας να αναπτύξει την επικοινωνία του:\nΜιλήστε στο παιδί σας σχετικά με το τί έκανε κατά τη διάρκεια της ημέρας, ή για το τί θα κάνει αύριο. «Νομίζω ότι θα βρέξει το απόγευμα. Τί λες να κάνουμε;» Ή συζητήστε τα γεγονότα της ημέρας, λίγο πριν κοιμηθεί.\nΠαίξτε παιχνίδια προσποίησης.\nΔιαβάστε ξανά και ξανά τα αγαπημένα του βιβλία και ενθαρρύνετε το παιδί να συμμετέχει με λέξεις που γνωρίζει. Ενθαρρύνετε το «υποκριτικό» διάβασμα (αφήνοντας το παιδί να «διαβάσει» ένα βιβλίο σε εσάς).\nΛεξιλογικά και Επικοινωνιακά Πρότυπα.\nΜεταξύ δύο και τριών χρονών, το παιδί βιώνει μια μεγάλη ανάπτυξη των γλωσσικών του δεξιοτήτων. Στο ξεκίνημα αυτής της περιόδου, τα περισσότερα παιδιά μπορούν να ακολουθήσουν οδηγίες και να πουν 50 ή και περισσότερες λέξεις. Πολλά συνδυάζουν λέξεις σε σύντομες φράσεις και προτάσεις. Παιδιά αυτής της ηλικίας, συνήθως μπορούν να ακολουθήσουν οδηγίες δύο βημάτων, όπως «πιάσε την μπάλα και πήγαινε την στον μπαμπά».\nΣτην ηλικία των τριών, το λεξιλόγιο του παιδιού σας είναι συνήθως 200 λέξεις ή και περισσότερες και πολλά παιδιά μπορούν να βάλουν στη σειρά τρεις, ή τέσσερις προτάσεις. Παιδιά σ’ αυτό το επίπεδο της γλωσσικής ανάπτυξης, μπορούν να καταλάβουν περισσότερα και να μιλήσουν πιο καθαρά. Μέχρι τώρα, θα πρέπει να μπορείτε να κατανοείτε περίπου το 75% της ομιλίας του μικρού σας.\nΤα παιδιά θα πρέπει να μπορούν να χρησιμοποιούν τη γλώσσα για να αρχίζουν να λύνουν προβλήματα και να μαθαίνουν έννοιες. Συνήθως, μπορούν να συμμετέχουν σε μια απλή συζήτηση ερώτησης και απάντησης. Επίσης, μπορούν να μετρήσουν τρία αντικείμενα σωστά, ξεκινούν να λένε ιστορίες και γνωρίζουν το όνομα και το επίθετό τους.\nΕάν Υποψιάζεστε Πρόβλημα.\nΕάν πιστεύετε ότι το παιδί σας έχει πρόβλημα με την ακοή του, με τη γλωσσική του ανάπτυξη, ή με την καθαρότητα του λόγου του, μιλήστε σε κάποιο ειδικό. Ένα τεστ ακοής μπορεί να είναι ένα από τα πρώτα βήματα για να καθορίσει αν το παιδί σας έχει πρόβλημα ακοής. Η ηλικία των δύομιση ετών είναι καλή για αξιολόγηση από λογοθεραπευτή, ιδιαιτέρως αν το παιδί δεν ακολουθεί οδηγίες, δεν απαντάει σε απλές ερωτήσεις, ή δε λέει αρκετές λέξεις.\nΤυπικά Προβλήματα Επικοινωνίας.\nΠροβλήματα επικοινωνίας για παιδιά 2-3 ετών περιλαμβάνουν:\nΠροβλήματα στην ακολούθηση οδηγιών\nΤραύλισμα και προβλήματα άρθρωσης είναι φυσιολογικά σε αυτές τις ηλικίες και τα περισσότερα παιδιά θα τα αποβάλλουν. Άλλα προβλήματα μπορεί να χρειάζονται εκτενέστερη αξιολόγηση. Ο λογοθεραπευτής θα συζητήσει μαζί σας, αν το παιδί σας θα οφεληθεί από μια λογοθεραπευτική αξιολόγηση και θεραπεία. Ένα παιδί που εμφανίζει καθυστερήσεις και σε άλλες περιοχές της ανάπτυξής του, μπορεί να παραπεμφθεί σε έναν παιδίατρο – αναπτυξιολόγο, ή παιδοψυχίατρο.\nΚάποιοι γονείς ανησυχούν αν το παιδί τους δε μιλάει, ότι μπορεί να πάσχει από αυτισμό. Παιδιά που έχουν αυτισμό και συναφείς δυσκολίες μπορεί να έχουν καθυστέρηση στην ομιλία και προβλήματα με την επικοινωνία, αλλά ταυτόχρονα έχουν και φτωχές κοινωνικές αλληλεπιδράσεις, μειωμένα, ή περιορισμένα ενδιαφέροντα και επαναλαμβανόμενα μοτίβα συμπεριφοράς .\nΕάν έχετε κάποιες ερωτήσεις, ή ανησυχίες σχετικά με την ανάπτυξη του παιδιού σας, μη διστάσετε να επικοινωνήσετε μαζί μας.\nΜετάφραση – Προσαρμογή: «Παιδικό Χαμόγελο»


Θεωρίες συνομωσίας, μυστήρια, κοινή λογική και ο Πινόκιο - Σελίδα 7 - To forum είναι ανενεργό από το Μάρτιο του 2016. Οι σελίδες παραμένουν διαθέσιμες για "ιστορικούς" λόγους.\nΔημοσίευση από Alex » 10 Ιουν 2004 01:57\nΗ εξουσία σπάνια είναι αυτοσκοπός, συνήθως είναι μέσο, είτε για ικανοποίηση προσωπικών φιλοδοξιών, είτε, κυρίως, για εξυπηρέτηση οικονομικών συμφερόντων. Δεν πιστεύω ότι είναι απόλυτα σωστό να εξιδανικεύουμε την Αρχαία Ελλάδα, μηδενίζοντας σε τέτοιο βαθμό τη σημερινή κατάσταση. Αλλωστε δεν είναι δυνατό να συγκρίνει κανείς δύο εποχές και δύο κοινωνίες που απέχουν μεταξύ τους περισσότερες από 2.000 χρόνια. Μικρότητες, δημαγωγία και οικονομικά συμφέροντα υπήρχαν και τότε, όμως αυτή είναι μια εντελώς διαφορετική συζήτηση.\nΣαφώς και υπάρχει προσπάθεια χαλιναγώγησης της κοινωνίας, από πολλούς και διάφορους, διαφημιστές, κόμματα κλπ. Πιστεύω πώς όταν προβάλλεται η εικόνα της κοινωνικής καταξίωσης μέσω του Χ αυτοκινήτου ή του Ζ ρούχου ή του Υ ρολογιού κλπ το κύριο συμφέρον που εξυπηρετείται είναι τα οικονομικά συμφέροντα των κατασκευαστών και πωλητών τους. Προφανώς αυτά επιφέρουν και χαλάρωση των αντιστάσεων και υιοθέτηση ενός καταναλωτικού τρόπου ζωής, όμως αυτό είναι μάλλον ένα side-effect, καθόλου άσχετο, και σίγουρα πολύ επικίνδυνο και δυσάρεστο.\nΕίναι όλα αυτά κομμάτι μιας παγκόσμιας συνομωσίας; Μάλλον όχι. Εξυπηρετούν πχ τα σχέδια της Αμερικανικής κυβέρνησης για μειωμένες αντιστάσεις σε διάφορα γεγονότα και καταστάσεις; Σίγουρα ναί. Κινούνται κάποια από αυτά από την ίδια την Αμερικανική κυβέρνησης; Μάλλον ναί, κυρίως σε ότι αφορά κάποια κινηματογραφικά στούντιο και εκδόσεις. Δεν είναι όμως συνομωσία, δε γίνεται κρυφά, είναι απλά προπαγάνδα, δυστυχώς πολύ επιτυχημένη.\nΔημοσίευση από phantom » 10 Ιουν 2004 18:56\nΤΩΡΑ ALEX ΜΕ ΜΠΕΡΔΕΨΕΣ. ΤΕΛΙΚΑ ΕΙΝΑΙ Η ΛΕΞΗ "ΣΥΝΟΜΩΣΙΑ" ΠΟΥ ΣΕ ΕΝΟΧΛΕΙ? ΝΑ ΤΗΝ ΑΛΛΑΞΟΥΜΕ\nΔημοσίευση από Alex » 14 Ιουν 2004 20:34\nΑυτό που προσπάθησα να διατυπώσω με το προηγούμενο σχόλιο είναι πώς δεν έχουν όλα την έννοια της συνομωσίας, δηλαδή μιας υπόγειας, μυστικής διαδικασίας που κινείται από σκοτεινά, αόρατα κέντρα.\nΔημοσίευση από smartboy » 15 Ιουν 2004 20:34\nΕ ναι,αλλα οταν βλεπεις για ενα τραγουδι στην Eurovision να βγαινει πρωτο μεσα απο συμφωνιες και συμπαθειες φαντασου τι θα γινετε στα πιο σημανικα ζητηματα.πχ πετρελαιο,ψηφοφοριες,εκλογες,διεθνης συμφωνιες..κλπ.Δεν μιλαμε για σκοτεινα κεντρα,ουτε αορατα...αλλα ας μην ξεχναμε και τους μασσωνους και τις ιστοριες με τις στοες...οποτε ας μην βιαζομαστε να τα βγαζουμε ολα τοσα αθωα.\nΔημοσίευση από phantom » 16 Ιουν 2004 16:22\nΚΑΛΟ ΥΠΝΟ ΑΛΕΞ\nΔημοσίευση από Alex » 18 Ιουν 2004 11:30\nSmartboy ποιός είπε ότι είναι αθώα αυτά; Κάθε άλλο πολύ επικίνδυνα είναι. Οι καταστάσεις τις οποίες ανέφερες (πετρέλαιο, εκλογές, διεθνείς συμφωνίες) και πολλές άλλες που θα μπορούσε να προσθέσει κανείς διαμορφώνονται σαφέστατα στα πλαίσια παρασκηνιακών παιχνιδιών, υπολογισμών και συμφωνιών.\nΔημοσίευση από smartboy » 21 Ιουν 2004 19:30\nΔεν ειπα οτι ειπες οτι ειναι αθωα,απλα εξαρταται Alex ποσο εισαι διατεθημενος να τα δεχθεις(γενικα για ολους).Δηλαδη αυτα που σε καποιον μοιαζουν σχεδον φυσιολογικα,σε καποιον αλλον μπορει να μοιαζουν καταπιεστικα,εκνευριστικα και ανυποφορα.Ειναι θεμα πιστευω το πως αντιλαμβανεται κανεις την αδικια και την απατη και ποια θα ειναι η αντιδραση του.\nΔημοσίευση από Demon » 29 Ιουν 2004 00:05\nΜήπως θα έπρεπε να πουμε για ποιες θεωριες συνομωσιας μιλαμε γιατι αυτα που γραφουμε ειναι γενικα και αοριστα.\nΔημοσίευση από Alex » 07 Ιούλ 2004 01:52\nΑν κοιτάξεις στις διάφορες δημοσιεύσεις του forum αγαπητέ Demon θα δεις ιστορίες για ομάδες Ε, για Έλληνες οι οποίοι είναι διαφορετικοί από όλους τους άλλους, κάτι σαν τον υπεράνθρωπο του Νίτσε, για βάσεις στη σκοτεινή πλευρά της Σελήνης που κατασκευάστηκαν με τη βοήθεια εξωγήινων, για ερείπια αρχαίων πολιτισμών στον Άρη, για πολιτισμούς που ζουν κάτω απο τη Γη, για προσσεληνώσεις που δεν έγιναν, ή συναντήθηκαν με εξωγήινους, για το Πείραμα της Φιλαδέλφεια, το Τρίγωνο των Βερμούδων, ενώ υπάρχουν και άπειρες άλλες που δεν αναφέρονται στο forum, αλλά το διαδίκτυο και τα συναφή περιοδικά και βιβλία δημιουργούν και αναπαράγουν με το κιλό και με απίστευτους ρυθμούς.\nΠροσωπικά σε αυτές αναφέρομαι και τις αντιδιαστέλλω πλήρως προς τις πραγματικές συνομωσίες που έχουν σχέση με τη διεθνή, και όχι μόνο, οικονομία, τη γεωπολιτική, το εμπόριο όπλων, τις φαρμακοβιομηχανίες, τα μεταλλαγμένα τρόφιμα και ένα σωρό άλλα.\nΔημοσίευση από Dorian » 20 Ιούλ 2004 01:04\nΗ ουσιαστική διαφορά ανάμεσα στα δύο είδη συνομωσιών που αναφέρεις Alex είναι ότι οι πρώτες είναι πιο εύπεπτες. Έχουν αμεσότητα και δεν απαιτούν ιδιαίτερη μελέτη ή ενασχόληση με το αντικείμενο. Έχουν επίσης διαφημιστεί δεόντως. Θα επιμείνω όμως ότι "πατάνε" και σε μια άλλη παράμετρο: έχουν κάτι το εξωτικό, κάτι διαφορετικό από τα καθημερινά.\nΑντίθετα τα θέματα της 2ης κατηγορίας είναι συχνά δυσνόητα, ίσως και λίγο βαρετά, όμως πάνω από όλα δεν προβάλλονται συχνά και στο εύρος που θα έπρεπε.


O Πάνος Καμμένος πουλά αυτοκίνητα! Το νέο του επάγγελμα! - MAG24\nΑρχική Πολιτική O Πάνος Καμμένος πουλά αυτοκίνητα! Το νέο του επάγγελμα!\nO Πάνος Καμμένος πουλά αυτοκίνητα! Το νέο του επάγγελμα!\nΠροηγούμενο άρθροΚαταγγελία για αλλοίωση Πανελλαδικών εξετάσεων\nΕπόμενο άρθροΗ γιαγιά του δεν τον άφηνε να βγάλει τα αυτοκινητάκια Matchbox από τα κουτιά τους – Τα πούλησε 300.000 ευρώ! (Photo\nΣταϊκούρας για Δικαστικό Μέγαρο Λαμίας: “Εργαζόμαστε σκληρά και μεθοδικά, ώστε αυτό το εμβληματικό έργο να γίνει πραγματικότητα”


Ο απόλυτος δεκάλογος για κάθε άξια νονά - Margarita Loli\nΟ απόλυτος δεκάλογος για κάθε άξια νονά\n16/04/2020 By margarita 7 σχόλια\n“Νονά σε αγαπώ”. Τρεις λέξεις από ένα αθώο παιδάκι σε κάνουν να λιώνεις από ευτυχία. Μεγάλη ευλογία!\nΗ μέρα της βάφτισης είναι μοναδική. Όλα είναι στην εντέλεια. Τα ρουχαλάκια του παιδιού, ο σταυρός, η διακόσμηση, τα λουλούδια, το φόρεμα της νονάς, οι μπομπονιέρες και ο φωτογράφος.\nΤο παιδί όμως δεν θυμάται τίποτα από τη βάφτισή του. Η σχέση κάθε νονάς με το βαφτιστήρι της χτίζεται χρόνο με τον χρόνο.\n1. Είσαι πάντα δίπλα στο παιδί, από μικρή ηλικία, σε όλες τις σημαντικές στιγμές του. Μόνο έτσι θα γνωριστείτε καλύτερα, θα σε συνηθίσει και δεν θα σε βλέπει σαν κάποια που του κάνει δώρα Χριστούγεννα και Πάσχα.\n2. Φυσικά και θα κάνεις δώρα στο βαφτιστήρι σου. Δεν χρειάζεται όμως να είναι πανάκριβα και υπερβολικά. Τα παιδιά δεν καταλαβαίνουν από τιμές ή μάρκες. Μην ξεχνάς ότι δεν θέλεις να ικανοποιήσεις τη μαμά, αλλά το παιδί. Απλά, έξυπνα δώρα, κατάλληλα για κάθε ηλικία και αγορασμένα με αγάπη είναι τα ιδανικά.\n3. Είσαι αισιόδοξος άνθρωπος, με αληθινά συναισθήματα και πάντα καλλιεργείς τη θετική σκέψη. Προσπαθείς να τη μεταδώσεις και στο βαφτιστήρι σου από μικρή ηλικία.\n4. Όσο είναι εφικτό, συμμετέχεις ενεργά στην καθημερινή ζωή και στις δραστηριότητες του παιδιού. Με αυτόν τον τρόπο σε θεωρεί μέρος της ζωής του, σε εμπιστεύεται και μεγαλώνοντας, σου μιλάει ανοιχτά.\n5. Εάν ζεις μακριά του, επικοινωνείς μαζί του όσο συχνότερα μπορείς τηλεφωνικά ή μέσω skype ή video κλήσεων. Η τεχνολογία πλέον είναι τόσο εξελιγμένη που δεν έχεις καμία δικαιολογία.\n6. Aγκαλιάζεις και φιλάς το παιδί μόνο εφόσον το ίδιο θέλει. Είναι λογικό αν δεν σε βλέπει συχνά, να ντρέπεται και να είναι λίγο απόμακρο. Δεν είναι υποχρεωμένο να ανέχεται τις αγκαλιές σου επειδή εσύ το θέλεις εκείνη τη στιγμή. Δώσε του χρόνο και ίσως έρθει μόνο του.\n7. Ακόμα κι αν η σχέση σου με τους γονείς του παιδιού χαλάσει, πρέπει να θυμάσαι ότι το βαφτιστήρι σου δεν φταίει σε τίποτα. Όσο είναι δυνατόν, προσπαθείς να διατηρήσεις μαζί του καλή σχέση και να μην μιλάς ποτέ εναντίον των γονιών του.\n8. Δεν κόβεις ξαφνικά την επαφή σου με το βαφτιστήρι σου αφού ενηλικιωθεί ή για οποιονδήποτε άλλον λόγο. Θα πληγωθεί και θα αναρωτιέται αν φταίει το ίδιο που εξαφανίστηκες από τη ζωή του.\n9. Πρέπει να νιώθεις περήφανη που έχεις τέτοιο βαφτιστήρι και να μην μπορείς να φανταστείς τη ζωή σου χωρίς την παρουσία του. Είναι μεγάλη τιμή το γεγονός ότι οι γονείς του σε διάλεξαν για νονά του.\n10. Όταν γίνεσαι νονά, ταυτόχρονα γίνεσαι κάτι σαν μητέρα. Γίνεσαι πνευματική μητέρα ενός μικρού παιδιού. Αυτός ο ευλογημένος τίτλος δεν αλλάζει ποτέ. Έχεις υποχρέωση, μαζί με τους γονείς του, να το καθοδηγήσεις σωστά στην υπόλοιπη ζωή του.\nΔιάβασε κι αυτό το άρθρο: Γράμμα στο αγαπημένο μου βαφτιστήρι\nΝονά σε αγαπώ\nΌταν ήμουν μικρή, όσα δώρα κι αν είχα πάρει, περίμενα με ανυπομονησία τα δώρα της νονάς μου. Ήξερα ότι θα ήταν διαφορετικά και πρωτότυπα. Ντρεπόμουν όμως να της μιλήσω γιατί δεν την γνώριζα καλά και την έβλεπα μόνο δύο φορές το χρόνο.\nΔεν ξεχνάω, όταν ξαφνικά κάποια Χριστούγεννα δεν έλαβα το δώρο της. Ήταν σοκαριστικό και απογοητευτικό. Δεν ήξερα τι είχε γίνει κι αν έφταιγα εγώ σε κάτι. Έκτοτε χαθήκαμε και δεν ξαναμιλήσαμε ποτέ…\nΔεν θέλω τα δικά μου βαφτιστήρια να νιώσουν ποτέ αυτό το συναίσθημα. Γι’ αυτό θα είμαι πάντα δίπλα τους, να παίζουμε, να γελάμε, να αγκαλιαζόμαστε και να μιλάμε.\nΕίναι μεγάλη ευλογία να γίνεσαι νονά… Και είναι μεγάλη ευτυχία να ακούς μετά από χρόνια τα λόγια “Νονά σε αγαπώ”. Λιώνεις από αγάπη και συγκίνηση και καταλαβαίνεις ότι κάτι καλό έκανες με αυτό το παιδί.\nΈχεις κι εσύ τη χαρά να είσαι νονά; Λιώνεις κι εσύ κάθε φορά που αγκαλιάζεις το βαφτιστήρι σου; Μην διστάζεις να μου γράψεις για τα συναισθήματά σου, στα σχόλια κάτω από το άρθρο.\nΑνηκει στην κατηγορια:LIFESTYLE επισημασμένο με:βαφτιστήρι, νονά, προτάσεις\n« Το αποτέλεσμα είναι θετικό. Συγχαρητήρια, είσαι έγκυος!\nPilates: 7 σημαντικοί λόγοι για να το αγαπήσεις »\n16/04/2020 at 1:05 ΜΜ\nΣυμφωνώ με όλα! Νονά δεν είναι μόνο τα δώρα, είναι πολλά πράγματα. Γίνεσαι δεύτερος γονιός για το παιδί.\nΠροσεχώς θα γίνω νονά του ανιψιού μου! Λόγω απόστασης (και καραντίνας) δεν μπορώ να τον βλέπω κάθε μέρα, αλλά η τεχνολογία βοηθάει σ’ αυτό!\nΤι ωραία νέα!!! Νονά του ανιψιού σου… Συγχαρητήρια και πάντα άξια να είσαι! Διανύουμε δύσκολη περίοδο, αλλά πραγματικά η τεχνολογία μας φέρνει πιο κοντά. Κι εγώ τα βαφτιστήρια μου τα βλέπω με video κλήσεις προς το παρόν.\n16/04/2020 at 7:57 ΜΜ\nΣε ευχαριστώ πολύ!!! Καλή ανάσταση να έχεις!!!\n25/04/2021 at 11:21 ΠΜ\nΌταν μου έκαναν πρόταση να βαφτίσω ενα παιδί,πελάγωσα!!Έψαξα τα πάντα για το τι είναι Νονός και ποιος είναι ο ρόλος του στη ζωή ενός παιδιού.Αφού διάβασα,αφού έψαξα και ρώτησα…ένιωσα ότι είμαι αρκετά ώριμος να αναλάβω μια τέτοια ευθύνη, έτοιμος ΔΕΝ ήμουν, αλλά κάτι μέσα μου βαθιά με παρακίνησε να το κάνω!!Ζούσα Γερμανία τότε και έκανα 3 ολόκληρους μήνες να απαντήσω θετικά στους κουμπάρους μου!!\n14/05/2016 έγινε και η μεγάλη αλλαγή της ζωης μου…δεν έπαιρνα τα μάτια μου από πάνω της καθ’ολη την διάρκεια του μυστηρίου κι έκανα μεσα μου προσευχές να την συνοδεύουν για όλη της την ζωή!!\nΔεν υπάρχουν οδηγίες για το πως να γίνεις σωστός Νονός… Το παιδί απο μόνο του θα σε καθοδήγησει…!!Τώρα θα γίνει 6 χρονών… Δεν εχω λείψει ποτέ από δίπλα της και μέσα από αυτή την αμολυντη ψυχούλα, έγινα εγώ καλύτερος άνθρωπος!!Εύχομαι το λάδι που της έβαλα να την βοηθήσει να ξεγλιστραει από τα προβλήματα της ζωής!!Βασιλική μου Σ’ΑΓΑΠΑΩ,ο Νονός σου!!\n25/04/2021 at 10:18 ΜΜ\nΔημήτρη σε ευχαριστώ γι’ αυτό το υπέροχο σχόλιο και για τα τρυφερά λόγια που απευθύνεις στη βαφτιστήρα σου μέσα από το blog μου! Από τα λόγια σου φαίνεται ότι είσαι άξιος νονός κι αγαπάς πολύ τη Βασιλική. Είναι τυχερή που σε έχει κοντά της! Μακάρι να σκέφτονταν και να ένιωθαν όλοι οι νονοί όπως εσύ…\n12/05/2021 at 4:16 ΠΜ\nΕγώ έχω βαφτίσει τρία αγόρια σε διαφορετικές ηλικίες .Δυστυχώς με το πρώτο δεν έχω επαφή επειδή έφυγε από τη μαμα του και δεν θέλει να μας μιλάει ,βέβαια έως τα 14 του βγαίναμε μαζί είχε αγάπη προς εμένα και πάντα χαιρόταν γιατί του έπαιρνα ότι μου ζητούσε .Το δεύτερο αγόρι είναι 10 ετών με λατρεύει μου λέει πως με αγαπάει και πως είμαι η καλύτερη νονά αλλά βέβαια φεν χαλάω και σε εκεινον χατίρι παρολο που ζει μακρυά .Ο τρίτος είναι 3 ετών με βλέπει συχνά αλλά ακόμα δεν μιλάει και έτσι δεν έχουμε έρθει κοντά ακόμα\n12/05/2021 at 10:14 ΜΜ\nΕβελίνα, πόσο τυχερή κι ευλογημένη πρέπει να νιώθεις, που έχεις βαφτίσει τρία υπέροχα αγόρια! Λυπάμαι που με το πρώτο δεν έχετε πια επαφή. Γιατί δεν προσπαθείς να επανασυνδεθείς μαζί του; Αν ο ίδιος δεν θέλει, τουλάχιστον εσύ θα έχεις κάνει μία προσπάθεια. Κάθε σχέση χτίζεται μέρα με τη μέρα ακόμα κι από μακριά. Κι εγώ έχω τρία βαφτιστήρια, τρία αγόρια όπως εσύ. Το ένα μακριά και τα δύο πιο κοντά. Προσπαθώ να μιλάω συχνά μαζί τους ακόμα και μέσω viber. Νομίζω ότι με το τρίτο βαφτιστήρι σου, θα έχεις την ευκαιρία να είσαι πιο κοντά του και να γνωριστείτε καλύτερα. Είμαι σίγουρη ότι είσαι άξια νονά και τα αγοράκια σου είναι πολύ τυχερά που σε έχουν.


Αλκοόλ: Πώς εντάσσεται σε μια δίαιτα απώλειας βάρους; – Αλεξοπούλου Έφη\nΑλεξοπούλου Έφη > ΑΡΘΟΓΡΑΦΙΑ > Διατροφή > Αλκοόλ: Πώς εντάσσεται σε μια δίαιτα απώλειας βάρους;\nΕίναι το ερώτημα πολλών. Η απάντηση είναι ναι, αρκεί η κατανάλωση του αλκοόλ να γίνεται με μέτρο! Γενικά για άτομα εντός του φυσιολογικού σωματικού βάρους η μέτρια κατανάλωση αλκοόλ ορίζεται ως 2 μερίδες αλκοόλ την ημέρα για τους άνδρες και 1 μερίδα την ημέρα για τις γυναίκες. Αν όμως κάποιος βρίσκεται σε δίαιτα απώλειας βάρους, καλό είναι να περιορισθεί σε μία μερίδα την ημέρα, είτε πρόκειται για άνδρα είτε για γυναίκα. Προσοχή όμως! Οι συστάσεις αυτές αναφέρονται σε καθημερινή μέτρια κατανάλωση και δεν σημαίνει ότι μπορούν να καταναλωθούν συνολικά μέσα σε ένα Σαββατόβραδο, που είστε πιο χαλαροί.\nΔεν είναι όλα τα ποτά ίδια!\nΑποτελεί η μπίρα μια καλή επιλογή ποτού;


Κούλογλου: Tα fake news υποκρύβουν όφελος\nΔευτέρα, Δεκεμβρίου 11, 2017 Συνεντεύξεις Permalink\nΣυνέντευξη του ευρωβουλευτή του ΣΥΡΙΖΑ Στέλιου Κούλογλου στην εφημερίδα Φιλελεύθερος και την Αντιγόνη Σολομωνίδου-Δρουσιώτου.\nΗ ημερίδα «Ψευδείς Ειδήσεις: Φαινόμενο χειραγώγησης στον σύγχρονο κόσμο» που διοργάνωσαν το Γραφείο Ενημέρωσης του Ευρωπαϊκού Κοινοβουλίου, το Κυπριακό Πρακτορείο Ειδήσεων, η Ένωση Συντακτών, η Αρχή Ραδιοτηλεόρασης και η Επιτροπή Δημοσιογραφικής Δεοντολογίας, σας έφερε στην Κύπρο.\nΝαι και μου έκανε εντύπωση πόσο πολύς κόσμος την παρακολούθησε. Η παρουσία τόσων νέων, κυρίως φοιτητών δημοσιογραφίας, δείχνει πως υπάρχει ένα ενδιαφέρον και αυτό εδραιώνει την πεποίθησή μου ότι η νέα γενιά δημοσιογράφων είναι καλύτερη από τις προηγούμενες.\nΚάποιοι λένε ότι είναι η γενιά του «copy-paste».\nΕίναι η γενιά που ξέρει περισσότερες ξένες γλώσσες, που είναι ανοικτή προς τον έξω κόσμο, είναι η γενιά του Erasmus. Πιστεύω σε αυτή. Αυτά τα παιδιά μεγάλωσαν μέσα στην κρίση και αυτό τους έχει οπλίσει με μια εμπειρία που δεν είχαμε εμείς.\nΜαθαίνουμε από την ιστορία;\nΔεν μαθαίνουμε δυστυχώς και το βλέπω αυτό παντού, στην Ελλάδα, στην Κύπρο, στη Γερμανία.\nΓιατί οι μνήμες σβήνουν με τον χρόνο και παραλλάσσονται ανάλογα με τις εξελίξεις και το ποιος είναι ο ισχυρός της εποχής. Οι Γερμανοί ξαφνικά βρέθηκαν να είναι, για κάποιους λόγους συγκυρίας, οι πιο ισχυροί αυτή τη στιγμή και ξέχασαν ό,τι είχαν υποσχεθεί να κάνουν μετά τη λήξη του Β’ Παγκοσμίου Πολέμου.\nΗ Γερμανία μετά τις εκλογές είναι πιο αποδυναμωμένη;\nΓια τη Μέρκελ είναι η αρχή του τέλους. Όλες οι πολιτικές που επέβαλε στην Ευρώπη και στη Γερμανία τελικά γύρισαν εις βάρος της, έθρεψαν την ακροδεξιά.\nΠληρώνει το ότι στήριξε το μεταναστατευτικό;\nΒεβαίως, το μεταναστευτικό λειτούργησε ως καταλύτης, αλλά αν εξετάσουμε προσεκτικά τα αποτελέσματα των εκλογών βλέπουμε ότι ήταν καταλύτης σε μια κοινωνική ανασφάλεια, δυσαρέσκεια και οργή. Για παράδειγμα, η ακροδεξιά στη Γερμανία αυξήθηκε στις ανατολικές περιοχές που δεν είχαν προσφυγικό πρόβλημα. Βλέπουμε να αυξάνεται η ακροδεξιά σε χώρες που δεν έχουν υποδεχτεί ούτε έναν πρόσφυγα, για παράδειγμα στην Τσεχία, Πολωνία κ.λπ.\nΗ άνοδος της ακροδεξιάς δείχνει μια αποτυχία;\nΑυτό παθαίνουν όσοι παραμελούν τους φτωχούς. Η Μέρκελ έκανε το ίδιο: Το 20% των Γερμανών ζουν κάτω από το όριο της φτώχειας σε μια χώρα, η οποία κατά τα άλλα θα μπορούσε να ευημερεί. Κι όμως το 1% γίνεται πλουσιότερο και το 99% φτωχότερο. Αυτό δημιουργεί οργή, θυμό, ανασφάλεια που εκμεταλλεύεται η δεξιά. Βλέπουμε στη Γαλλία για παράδειγμα να κερδίζει η ακροδεξιά από τα λαϊκά στρώματα, να φεύγουν ψηφοφόροι του παλιού κομμουνιστικού κόμματος και να πηγαίνουν προς την ακροδεξιά.\nΑυτό είναι τρέλα της ιστορίας;\nΝαι, αλλά εξηγήσιμη! Για παράδειγμα, η ακροδεξιά στην Ελλάδα είχε ένα ποσοστό 7% ακόμα και τις χειρότερες για αυτήν εποχές, τρία χρόνια μετά την πτώση της χούντας με την προδοσία της Κύπρου: Πήρε 7% όσο και η Χρυσή Αυγή σήμερα. Είναι συχνά οι ίδιες οικογένειες, μερικοί συνεργάτες των Γερμανών και θιασώτες της χούντας.\nΜε αυτά τα δεδομένα πώς πάει η Ευρώπη;\nΝομίζω ότι δεν πάει καλά, η Ευρώπη είτε θα αλλάξει είτε θα βουλιάξει. Δεν πρέπει να βουλιάξει διότι είναι η πιο σημαντική πολιτική εφεύρεση των τελευταίων αιώνων, αλλά μπορεί να μείνει στη μέση λόγω της μη εφαρμογής της ιδέας, δηλαδή λόγω της επικράτησης ξανά των εθνικών εγωισμών και συμφερόντων. Το κακό ξεκίνησε σε σημαντικό βαθμό από την οικονομική κρίση του 2008 όπου αντί να υπάρξει στοιχειώδης αλληλεγγύη, ξαφνικά στοχοποιήθηκαν ολόκληροι λαοί, ο Ευρωπαϊκός Νότος. Ήλθε το σύνθημα από το Βερολίνο «ο σώζων εαυτόν σωθήτω» και παράλληλα αναπτύχθηκε ένας γερμανικός οικονομικός εθνικισμός.\nΠοιος θα φέρει την ευρωπαϊκή ολοκλήρωση;\nΕπειδή πρέπει πάντα να μην χάνουμε την αισιοδοξία μας νομίζω ότι οι προτάσεις Μακρόν και γενικά όλο αυτό το πνεύμα που εκφράζει κινούνται προς τη σωστή κατεύθυνση. Αν οι προτάσεις γίνουν δεκτές κυρίως από το Βερολίνο, θα έχουμε μια αλλαγή προς το καλύτερο. Βέβαια το διεθνές πολιτικό περιβάλλον δεν βοηθά, υπάρχει ο Ντόναλντ Τραμπ, οι Κινέζοι, ο φόβος ότι αν διατηρηθούν τα κοινωνικά δικαιώματα, η Ευρώπη δεν θα είναι πλέον ανταγωνιστική.\nΑφήσατε τη δημοσιογραφία για την Ευρωβουλή, απογοητευτήκατε;\nΘεωρώ ότι κάνω περίπου τα ίδια πράγματα από άλλο μετερίζι, δηλαδή εξακολουθώ να λέω την αλήθεια, γυρίζω ντοκιμαντέρ, αρθρογραφώ. Ποτέ άλλωστε δεν έβλεπα τη δημοσιογραφία ως ένα απλό επάγγελμα, ζούσα από εκεί, αλλά ήταν για μένα ένας τρόπος ανάδειξης κοινωνικών, πολιτικών και παγκόσμιων προβλημάτων. Τώρα στο Ευρωπαϊκό Κοινοβούλιο εργάζομαι για να προστατευτούν οι μάρτυρες δημοσίου συμφέροντος, διοργάνωσα για αυτό τον σκοπό φεστιβάλ ταινιών στις Βρυξέλλες, την Αθήνα, τη Θεσσαλονίκη -ελπίζω να το οργανώσουμε και στην Κύπρο. Οργανώνω συνεχώς ημερίδες για την ιστορία της Ελλάδος, συμμετέχω ενεργά στις προσπάθειες για τον περιορισμό της παγκόσμιας φοροδιαφυγής/αποφυγής, πιέζω την Ευρωπαϊκή Επιτροπή για την «αδράνειά» της απέναντι στη φίμωση δημοσιογράφων στην Τουρκία. Μετά από πρότασή μου θα καθιερωθεί ένα βραβείο για την ελευθερία της έκφρασης και την προστασία όσων που αγωνίζονται γι’ αυτή, μετά την ωμή δολοφονία της Μαλτέζας δημοσιογράφου Ντάφνι Καρουάνα Γκαλίζια. Θα το κάνει η Ομάδα της Αριστεράς και θα δώσουμε το πρώτο βραβείο το 2018.\nΚάνατε μια ημερίδα στις Βρυξέλλες για τις ψευδείς ειδήσεις;\nΝαι, είχε μεγάλη επιτυχία. Είχα καλέσει μια δασκάλα, η οποία κάνει ένα πρωτότυπο πείραμα σε ένα δημοτικό σχολείο όπου μαθαίνει τα παιδιά ψηφιακή γραφική ανάγνωση. Τους μαθαίνει δηλαδή πώς να προσεγγίζουν τις ειδήσεις, να μάθουν να ξεχωρίζουν τι είναι αλήθεια και τι ψέμα, να μην καταπίνουν τίποτα αμάσητο. Να είναι σκεπτόμενοι πολίτες.\nΤι είναι τα fake news, παραπλανητικές ειδήσεις, μη επαρκώς επιβεβαιωμένες, ή χαλκευμένες ειδήσεις που κρύβουν σκοπιμότητα;\nΕίναι από όλα. Αυτοί που τα κάνουν είναι για κάποιο οικονομικό ή πολιτικό όφελος. Και συχνά δεν είναι τα ΜΜΕ ή τα social media που τα διαδίδουν. Τις προάλλες ακροδεξιοί χουλιγκάνοι του ΑΠΟΕΛ είχαν αναρτήσει ένα πανό που έγραφε ότι είναι ψέμα οι νεκροί του Πολυτεχνείου. Διέδιδαν fake news με ένα πανό στο γήπεδο!\nΗ αντιμετώπιση πρέπει να είναι μεσοπρόθεσμη. Οι δημοσιογραφικές ενώσεις μπορούν να πάρουν περισσότερα μέτρα για τα μέλη τους. Το Ευρωκοινοβούλιο αυτή τη στιγμή έχει ξεκινήσει μια διαβούλευση για τα Μέσα Κοινωνικής Δικτύωσης και τις ψευδείς ειδήσεις, αλλά δεν νομίζω ότι θα οδηγήσει σε πολύ συγκεκριμένες οδηγίες. Αυτό που θα μπορούσε να κάνει ήταν να δώσει ορισμένες κατευθύνσεις εκπαιδευτικής – στρατηγικής αντιμετώπισης. Κατά τ’ άλλα μπορεί να σπαταληθεί σε τεχνικού τύπου ιστορίες.\nΤο Brexit στηρίχθηκε σε ψευδείς ειδήσεις;\nΝαι, αλλά θα ήταν λάθος να αποδώσουμε τη νίκη του Brexit όπως και την εκλογή του Ντόναλντ Τραμπ σε αυτές. Η νίκη του Brexit έχει τις ίδιες κοινωνικές αιτίες με την εκλογή Τραμπ. Δηλαδή υπάρχει μια εργατική τάξη, η οποία έχει βρεθεί σε απόγνωση και μια μεσαία τάξη η οποία διολισθαίνει κοινωνικά, νέοι οι οποίοι καλούνται να ζήσουν χειρότερα από ό,τι οι γονείς τους, που συμβαίνει για πρώτη φορά στην ιστορία μετά τον Β’ Παγκόσμιο Πόλεμο. Γι’ αυτό βλέπει κανείς να ψηφίζουν Ντόναλντ Τραμπ λευκοί Αμερικανοί εργάτες στις ξεχασμένες πολιτείες και το Brexit ο Βρετανός ψηφοφόρος εκτός Λονδίνου που έχει απηυδήσει με την ολιγαρχία του 1%.\nΜε τους μετανάστες, τους «άλλους» να μετατρέπονται σε φόβητρο για να κερδίζουν ψήφους;\nΝαι, σε όλες τις περιπτώσεις. Υπάρχει ο φόβος ότι αυτοί θα έλθουν να μου πάρουν το ψωμί μου, με απειλούν. Βλέπει κανείς την ίδια εκλογική συμπεριφορά και στη Γερμανία από τα ίδια κοινωνικά στρώματα.\nΕίστε μέλος της Επιτροπής του Ευρωκοινοβουλίου για τα «Panama Papers» και φέρατε στο φως τη διαφθορά στον χώρο του αθλητισμού.\nΝαι, είναι μέρος της οικονομικής ολιγαρχίας, η οποία κάνει ό,τι θέλει σχεδόν ανεξέλεγκτα. Είναι μια από τις μεγαλύτερες κοινωνικές αδικίες. Το σύστημα είναι πολυπλόκαμο και δυνατό, είναι σαν τη Λερναία Ύδρα, κόβεις ένα κεφάλι και σου πετάγονται δέκα. Πιστεύω ότι κάποια στιγμή θα καταφέρουμε να το αλλάξουμε, γιατί υπάρχει μια αυξανόμενη δυσαρέσκεια για αυτό το σύστημα που είναι τόσο άδικο. Ζητά από τους ίδιους συνεχώς να σφίγγουν το ζωνάρι, τη στιγμή που κάποιοι κερδοσκοπούν. Δεν μπορεί ο Μέσι ή ο Ρολάντο να κερδίζουν 300 εκατομμύρια τον χρόνο και να φοροδιαφεύγουν. Είναι εξοργιστικό και δείχνει την ανθρώπινη απληστία. Πρέπει να υπάρξουν νόμοι τους οποίους όλοι να σέβονται. Πρέπει να αλλάξουμε τους κυβερνώντες, να βάλουμε ανθρώπους νέους, αδιάφθορους.\nΜιλάτε για έναν κόσμο ονειρικά πλασμένο, μήπως ουτοπικό;\nΜα αν δεν ελπίζουμε θα πέσουμε όλοι στα κρεβάτια με κατάθλιψη, ή θα γίνουμε μέρος του κυνισμού. Εγώ είμαι ρομαντικός όχι κυνικός. Κρατάμε τη φωτιά αναμμένη.\nΗ Ελλάδα πάει σε πρόωρες εκλογές;\nΌχι. Η κυβέρνηση Τσίπρα θα είναι η πρώτη που θα ολοκληρώσει τη θητεία της μετά την τετραετία 2000 -2004.\nΟ κόσμος έχει απελπισμένα κουραστεί.\nΔικαιολογημένα. Δύσκολα θα έλθει η επόμενη μέρα. Όσο περισσότερα χρωστάς τόσο πιο δύσκολα και αργά βγαίνεις από το βούρκο. Αλλά θα βελτιωθεί η κατάσταση, άλλωστε η Ελλάδα χρεοκόπησε 4-5 φορές.\nΑυτή η γενιά θα ζήσει την Ελλάδα της ευημερίας;\nΝομίζω ναι, ήταν ένας οικονομικός πόλεμος αυτό που έγινε, μεγάλες καταστροφές που έχουν χτυπήσει περισσότερο τους νέους, αλλά το βλέπω κι από την Κύπρο, όταν ξεκινήσει η ανάκαμψη έρχεται πιο γρήγορα από ό,τι περίμενες.\nΒλέπετε λύση του Κυπριακού;\nΗ ελπίδα πεθαίνει τελευταία. Πολλές φορές μιλήσαμε για τελευταία ευκαιρία και να που παρουσιάζονται συνέχεια καινούργιες. Ο χρόνος όμως είναι αδυσώπητος, γι’ αυτό κάποια στιγμή πρέπει να σοβαρευτούμε και να αποφασίσουμε τι ακριβώς θέλουμε. Αν θέλουμε λύση και αν ναι τι λύση. Πόσες ακόμα ευκαιρίες πρέπει να χαθούν για να καταλάβουμε ότι η ιστορία καμιά φορά περνά, μας χαμογελά και πρέπει να της χαμογελάσουμε αντί να είμαστε μουτρωμένοι;\nΑυτό δείχνει και το νέο σας βιβλίο «Μαρτυρίες από τη Δικτατορία και την Αντίσταση».\nΕίναι μια συλλογή μαρτυριών σε πρώτο πρόσωπο για τη δικτατορία, όχι μόνο από τους μικρούς άγνωστους ήρωες της αντίστασης αλλά και από τους ανθρώπους που οργάνωσαν το πραξικόπημα της Χούντας και όλους τους Αμερικανούς διπλωμάτες που υπηρετούσαν τότε στην αμερικανική πρεσβεία. Έχω και μια συγκλονιστική μαρτυρία για την Κύπρο ενός Αμερικανού διπλωμάτη του Τομ Μπόγιαρντ, ο οποίος ήταν επικεφαλής του State Department για το Κυπριακό. Ταξίδεψε στην Αθήνα μετά το πραξικόπημα στην Κύπρο αλλά πριν την εισβολή για να πείσει τον Ιωαννίδη να κάνει κάποιο βήμα ώστε να αποτραπεί η εισβολή. Οι διάλογοι με τον Έλληνα δικτάτορα είναι αποκαλυπτικοί.\nΤο τελευταίο σας ντοκιμαντέρ ήταν το «Πεθαίνοντας στο Γέλιο»…\nΑναφέρεται στη δύναμη του χιούμορ και της σάτιρας στην πολιτική δράση. Προβλήθηκε στους κινηματογράφους στην Αθήνα, τώρα παίζεται στη Θεσσαλονίκη, σε άλλες πόλεις της Ελλάδας και σε πολλές χώρες στο εξωτερικό.\nΑναφέρεστε στην επίθεση στο γαλλικό σατιρικό περιοδικό «Charlie Hebdo» που στοχοποιήθηκε από τους τζιχαντιστές για το χιούμορ του;\nΝαι, μια από τις ιστορίες είναι αυτή του «Charlie Hebdo». Είχα κάνει την τελευταία βιντεογραφημένη συνέντευξη με τον διευθυντή του «Charlie Hebdo» τον οποίο δολοφόνησαν. Ετοίμαζα μια σειρά εκπομπών για τη λογοκρισία, την οποία δεν μπόρεσα να προβάλω διότι έκλεισε η ΕΡΤ και μου έμεινε το υλικό. Στη συνέντευξη θίγονται όλα τα ερωτήματα για τη λογοκρισία, τις απειλές των ισλαμιστών, το φόβο. Ήταν μια συνέντευξη προφητική.\nΖωντανά από το Ευρωπαικο Κοινοβούλιο στο #strasbourg https://t.co/FMLEKS2o1q\nΤα μέτρα του Μακρόν είναι too little too late https://t.co/2yPulYGZM7 https://t.co/pCJPlw4J4l\nΤο μόνο καλό νέο αυτή τη στιγμή στην Ευρώπη είναι η συμφωνία των Πρεσπών https://t.co/oHKtkb9iJZ https://t.co/q2cFU9AY4K\nTo Tvxs γιόρτασε τα 10α «Fake News Free» γενέθλιά του και άνοιξε το διάλογο για το φαινόμενο της εποχής, τα Fake Ne… https://t.co/DX4gfQUNP1\nΤα μέτρα... https://t.co/zOxmFoQJqp https://t.co/2SPW530Mjf\nΚούλογλου: Τα μέτρα του Μακρόν είναι too little too late 11 Δεκεμβρίου 2018\nΚούλογλου: Επαγρύπνηση απέναντι στην άνοδο της ακροδεξιάς 10 Δεκεμβρίου 2018\nΣτ. Κούλογλου: Το μόνο καλό νέο αυτή τη στιγμή στην Ευρώπη είναι η συμφωνία των Πρεσπών 10 Δεκεμβρίου 2018\nΟ Στέλιος Κούλογλου έκανε δώρο στον Γιώργο Παπαδάκη μια φάτνη 7 Δεκεμβρίου 2018\nΒραβεία Πινόκιο και συζήτηση για τα Fake News 6 Δεκεμβρίου 2018\nΣυνέντευξη Στ. Κούλογλου στον Real FM για τις τρέχουσες εξελίξεις\nΣε συνέντευξη που παραχώρησε στο ραδιοσταθμό Real και τον δημοσιογράφο Νίκο Στραβελάκη ο ευρωβουλευτής του ΣΥΡΙΖΑ κ. Στέλιος Κούλογλου δήλωσε...